Arthur Kingsley Porter

Seandálaí agus meánaoisí ba ea Arthur Kingsley Porter (6 Feabhra 1883 – 8 Iúil 1933) agus milliúnaí Meiriceánach ba ea é chomh maith.
clé|mion|Fear homaighnéasach, phós Porter Lucy Bryant Wallace in 1912

 Beatha 
Ba sheandálaí meánaoise é Kingsley Porter. Bhí breis agus a dhóthain de mhaoin an tsaoil aige, é sona sásta ina shaol pósta, an-cháil air mar sheandálaí agus post sócúl aige in Ollscoil mór le rá Harvard. Bhí saol an mhadra bháin ag Kingsley Porter, ar an gcéad dul síos.  Lena chois sin, ba leis an gcaisleán agus an t-eastát i nGleann Bheatha, Contae Dhún na nGall.

Ar 8 Iúil 1933 san oíche, chuaigh Kingsley Porter ar strae.  Ach níor thángthas ar a chorp riamh  Bhí bothán nó teach beag aige ar Inis Bó Finne, amach ó chósta Mhachaire Rabhartaigh agus bhí sé ann an oíche sin. Níl a fhios againn ar chuir sé lámh ina bhás féin, ar thit sé isteach san fharraige trí thimpiste nó ar imigh sé ón oileán faoi rún, b’fhéidir chun na mór-roinne le saol homaighnéasach a bheith aige. Bhí sé pósta ach fear homaighnéasach a bhí ann.

Chinn an t-ionchoisne, bunaithe ar fhianaise a mhná céile, gur bádh Kingsley Porter. Glacadh le tuairim a mhná céile, Lucy, gur thit sé le faill agus gur scuabadh a chorp chun siúil sa bhfarraige. 

 Níos déanaí 
Tá ráflaí agus seanchas sa timpeall le blianta a mhaíonn gur scéal bréige a bhí anseo agus go raibh Kingsley Porter ag éalú chuig saol nua.

Nochtadh leacht ar an oileán sa bhliain 2021 i gcuimhne orthu siúd a raibh baint acu leis an oileán a bádh. Ach ní raibh ainm Kingsley Porter greanta sa chloch.

 Féach freisin     

 Caisleán Ghleann Bheatha

 Naisc sheachtracha 

 Ar Iarraidh – Scéal Arthur Kingsley Porter, clár TG4

 Tagairtí 

Catagóir:Daoine LADT
Catagóir:Básanna i 1933
Catagóir:Seandálaithe Meiriceánacha
Catagóir:An Mheánaois
Catagóir:Staraithe Meiriceánacha
Catagóir:Daoine as Contae Dhún na nGall
Catagóir:Scannail Pholaitiúla in Éirinn